चतुरी निराला के लिए अति महत्वपूर्ण है क्योंकि वह समाज के लिए उपयोगी है| ततकालीन किसान आंदोलन एवं कांग्रेस की भूमिका का प्रभाव भी इस कहानी पर दीखता है| राष्ट्रीय आंदोलन की एक लहर उसके जीवन से भी टकराती है| वह पढ़ा-लिखा न होकर भी बुद्धिमान है, विद्या प्राप्त करने की उसकी इच्छा है| इसलिए वह अपने बेटे को निराला से शिक्षा दिलाता है| अकेले अपने दम पर वह जमींदार के शोषण से मुक्ति पा लेता है जिस दिन चतुरी जैसे साधारण व्यक्ति को अपने अधिकार का, अपने मनुष्यत्व का ज्ञान हो जाता है, उस दिन उसमें असाधारण शक्ति आ जाती है| अब्दुल-अर्ज में जूतों के दर्ज न होने पर चतुरी को जो खुशी होती है, वह इसलिए कि उसकी गुलामी मिट रही है| इस तरह निरर्थक प्रतीत होने वाले चतुरी के जीवन में वर्तमान शक्ति और सौंदर्य दिखाकर जीवन की सार्थकता की आशा बंधाई गई है|